سویا توللانما، معین بیر یوکسکلیکدن آتلاییب، هاوادا ائستئتیک حرکتلر ائتدیکدن سوْنرا
یاریشمالاردا آتلاییشلار ۵ قروپدا حیاتا کئچیریلیر؛آیریجا آنجاق ثابت پلاتفورملاردا الوستو فوروشلا آتلانمالار دا ائدیلیر. بیرینجی قروپدا یئر آلان ایدمانچی اوزو سویا تاختانین و یا پلاتفورمانین اوجوندان آتلانار. ایکینجی قروپدا کوریی سویا اوْلان ایدمانچی سیچرایاراق هاوادا ترس مایاللاق آشاراق سویا باش وورار. اوچونجو قروپدا اوزو سویا اوْلان ایدمانچی هاوادا دؤنهرک اوزو ترامپلئنه دؤنوک وضعیتده سویا داخیل اولار. دؤردونجو قروپدا پلاتفورمانین اوجوندان اوزو سویا دؤنوک اوْلان ایدمانچی آتلاندیقدان سوْنرا هاوادا دؤنهرک یئنه اوزو ترامپلئنه دؤنوک وضعیتده سویا داخیل اولار. بئشینجی قروپتاداکی ایدمانچی غئیری-عادی حرکتله،بوندان اوولکی ۴ قروپداکی حرکتلرین برینی ائدرک ، عینی زاماندا ۳ دؤنوشله بیرلیکده اؤنه دوغرو ۱ یاریم مایاللاق آشاراق سویا داخیل اولور.
سیاهیدا یئر آلان آتلاییشلارین چوخو ۳ آیری وضعیتده حیاتا کئچیریله بیلر. بونلار دوز،سویا باش ووراراق و چؤمبلمیش وضعیتده ائدیلیر. بیرینجی وضعیتده دیز و اومبالار دوز توتولور. ایکینجیسینده دیز دوز توتولور،اما اومبا بدهندن اؤنه دوغرو اییلیر. اوچونجوسونده هم دیزلر،هم ده اومبا اییلیر بدهن بیر توپو خاتیرلادیر. ان قاریشیق حرکتلر بۇ وضعیتلرین هر هانسینینسا بیرلشمهسینده یارانان وضعیتلردیر.
azb_Arab azb_Arab azb_Arab